32006R1587
L 294/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1587/2006 НА КОМИСИЯТА
от 23 октомври 2006 година
за изменение на Регламент (ЕО) № 765/2006 на Съвета относно ограничителни мерки срещу президента Лукашенко и някои длъжностни лица на Беларус
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 765/2006 на Съвета от 18 май 2006 г. относноограничителните мерки срещу президента Лукашенко и някои официални длъжностни лица на Беларус (1), и по-специално член 8, буква a) от него,
като има предвид, че:
(1)
В съответствие с Регламент (EО) № 765/2006, всички средства и икономически ресурси, които принадлежат на или са притежавани, държани или контролирани от президента Лукашенко, както и тези, които принадлежат на или са притежавани, държани или контролирани от някои други официални длъжностни лица на Беларус, които отговарят за нарушенията на международните избирателни стандарти по време на президентските избори в Беларус на 19 март 2006 г. и репресивните действия спрямо гражданското общество и демократичната опозиция и тези физически или юридически лица, образувания или органи, които са свързани с тях, както се посочва в приложение I към този регламент, са замразени.
(2)
Решение 2006/718/ОВППСна Съвета (2) изменя приложение IV към Обща позиция 2006/276/ОВППС (3), което посочва списъка на физически и юридически лица, образувания и органи, спрямо които трябва да се приложи замразяването на средства и икономически източници, предвидено в Общата позиция. Приложение I следователно трябва да бъде съответно изменено.
(3)
За да се гарантира ефективността на предвидените в настоящия регламент мерки, настоящият регламент трябва незабавно да влезе в сила,
ПРИЕ НАСТОЯЩИЯ РЕГЛАМЕНТ:
Член 1
Изменя се приложение I към Регламент (EО) № 765/2006, както е определено в приложението към настоящия регламент.
Член 2
Настоящият регламент влиза в сила на деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 23 октомври 2006 година.